કચરિયાના વર્ષો જુના ઈતિહાસમાં ડોકિયું કરીએ તો વિસનગરમાં વર્ષો પૂર્વે અંદાજીત ૫૦ વર્ષ પુર્વે બે ધાણીઓ હતી જેમાં એક ઘાણી શહેરના હાર્દ સમા મેઈન બજારમાં આવેલી રંગરેજની પોળમાં હતી તે સમયે દેવચંદ ભગતની ઘાણી લોકોને કચરિયું તથા તલનું તેલ પુરૂ પાડતી હતી જ્યારે શહેરની રેલ્વે લાઈન નજીક ગંજબજાર પાસે શકરીબેન અમરતલાલ મોદીની ઘાણી હતી. એસ. એ. તેલ ઘાણી  આ બે ઘાણીઓ તે સમયે ધમધમતી હતી ધીમેધીમે વિસનગરમાં આજે ૨૦ થી ૨૫ ઘાણીઓ ખુલી ગઈ છે જેમાં તલની ચીક્કી,માવાની ચીક્કી,સીંગ ચીક્કી નો ભાવ ૧૨૦ થી ૧૪૦ છે કચરિયાનો ભાવ ૧૦૦ થી માંડી ૨૦૦ સુધીનું ચાર જાતનું જેમાં સાદુ કચરીયું,મસાલાવાળુ,સાલમપાક,સુકામેવાનું બનાવી આપીએ છે.